**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA DO 31. PROSINCA 2020.GODINE**

**Broj RKP-a:** 23510

**Matični broj:** 03312224

**OIB:**03363221827

**Naziv i adresa obveznika:** Srednja škola Gračac, Školska 8, Gračac

**Oznaka razine:** 31

**Šifra djelatnosti, razdjel:** 8532, 0

**Šifra županije/grada/općine:** 131

**Oznaka razdoblja:** 2020-12

Srednja škola Gračac posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

 Na sjednici školskog odbora od 31. siječnja 2017. godine donesena je Odluka o kriterijima utvrđivanja većih odstupanja od ostvarenja u izvještajnom razdoblju prethodne godine u bilješkama uz financijske izvještaje. Odlukom je utvrđeno da se pod većim odstupanjem podrazumijeva odstupanje od 10 % i više u odnosu na prethodnu godinu. Odstupanja koja su manja od 2.000,00 kn ne razmatraju se. Za sva odstupanja koja prelaze 50.000,00 kn potrebno je navesti razloge bez obzira na postotak odstupanja.

1. **Bilješke uz Bilancu**

 **Bilješka broj 1 – AOP 155 Potraživanja za prihode iz proračuna –** Stanje na dan 1.1.2020..godine na računima odjeljka 167 je iznosilo 46.052 kn, a na dan 31.12.2020. godine 37.134 kn. Značajna razlika između početnog i završnog stanja je zbog toga što je u 2020. godini ostvareno vlastitih prihoda u iznosu od 12.630 kn koji nisu utrošeni , zatim iznos od 17.095,95 kn je preostao od projekta ERASMUS+ KA2 koji je ostao neutrošen zbog pandemije COVID-19 te iznos od 4.984,55 kn od učeničke zadruge. Istovremeno, utrošeno je 12.600 kn prenesenog prihoda za nabavu nastavnih sredstava i opreme potrebnih za provedbu kurikuluma, 1.399 kn za nabavu tableta te 6.874,78 kn za isplatu plaće za 11/2019 u sklopu projekta Postanimo fin. i digitalno pismeni. Ostali prihodi dobiveni u 2020. godini su u cijelosti utrošeni, odnosno izvršen je povrat u državni proračun neutrošenog dijela.

 **Bilješka broj 2- AOP 172 Obveze za materijalne rashode –** Stanje na dan 01. siječnja 2020. iznosio je 33.515 kn, a na dan 31. prosinca 2020. godine 19.303 kn. Razlog većeg odstupanja je u tome što je obveza za naknadu za prijevoz na posao i s posla za 12/2019 iznosila 29.544 kn , a za 12/2020. godine 16.735 kn ( zbog manjeg broja dolaska na posao u prosincu zbog uvođenja on-line nastave ).

1. **Bilješke uz Izvještaj o prihodima i rashodima, primicima i izdacima**

 **Bilješka broj 3 – AOP 072 Tekući prijenosi između proračunskih korisnika istog proračuna temeljem prijenosa EU sredstava** –Razlog zbog čega je došlo do većeg odstupanja u odnosu na 2019. godinu je što je u 2020. godini uplaćen samo manje isplaćen iznos iz 2019. godine za dio plaće za 11/2019. zbog završetka projekta Postanimo financijski i digitalno pismeni.

 **Bilješka broj 4 – AOP 126 Prihodi od pruženih usluga** - Razlog većeg odstupanja u odnosu na prethodnu godinu je zbog toga što se u 2020. godini iznajmljivala sportska dvorana i učionica Pučkom otvorenom učilištu, dok u prethodnoj godini nije bilo najma prostora.

 **Bilješka broj 5 – AOP 132 Prihodi iz nadležnog proračuna za financiranje rashoda poslovanja** – U prethodnom izvještajnom razdoblju ostvareno je 663.903 kn prihoda od nadležnog proračuna, dok je u tekućem izvještajnom razdoblju ostvareno ukupno 471.103 kn. Razlog zbog čega je došlo do većeg odstupanja je zbog toga što je u tekućoj godini došlo do smanjenja rashoda uzrokovano pandemijom zbog COVID-a 19, prvenstveno naknade za prijevoz na posao i s posla i energije.

 **Bilješka broj 6- AOP 133 Prihodi iz nadležnog proračuna za financiranje rashoda za nabavu nefinancijske imovine**  – Razlog većeg odstupanja u odnosu na prethodnu godinu je zbog toga što je u tekućoj godini nabavljeno samo novo računalo za potrebe računovodstva u iznosu od 5.499 kn, dok je u prethodnoj godini izvršena sanacija fekalne i oborinske odvodnje u iznosu od 380.526 kn.

 **Bilješka broj 7 – AOP 168 Materijal i sirovine** – Razlog većeg odstupanja u odnosu na 2019. godinu je u tome što je osim redovnog materijala nabavljen i nastavni materijal za provedbu kurikuluma koji je financirao MZO u iznosu od 12.600 kn.

 **Bilješka broj 8 – AOP 169 Energija** – Razlog većeg odstupanja u odnosu na prethodnu godinu je u tome što je pala cijena lož ulja u odnosu na prethodnu godinu, te je potrošnja bila manja zbog on-line nastave.

 **Bilješka broj 9 – AOP 170 Materijal i dijelovi za tekuće i investicijsko održavanje** – Do većeg odstupanja u odnosu na prethodno izvještajno razdoblje je došlo zbog toga što su potrebe bile manje zbog rada od kuće i on-line nastave.

 **Bilješka broj 10 – AOP 179 Zakupnine i najamnine** – razlog većeg odstupanja, tj. smanjenja u odnosu na prethodno izvještajno razdoblje je u tome što nije bilo terenskih nastava planiranih Godišnjim planom i programom rada škole zbog COVID-a 19.

 **Bilješka broj 11 – AOP 190 Pristojbe i naknade** – Razlog smanjenja u odnosu na prethodno izvještajno razdoblje je u tome što je od 1. ožujka 2020. naknada smanjena na 20 posto minimalne plaće na mjesec i iznosi 812,50 kuna na mjesec za svaku osobu s invaliditetom koja nije zaposlena.

1. **Bilješke uz Izvještaj o promjenama u vrijednosti i obujmu imovine i obveza**

**Bilješka broj 12 –** Nije bilo promjene u vrijednosti i obujmu imovine i obveza

1. **Bilješke uz izvještaj o obvezama**

**Bilješka broj 13 – AOP 090 Stanje nedospjelih obveza na kraju izvještajnog razdoblja** iznosi 239.134 kn, a odnosi se na plaću za 12. mjesec 2020. ( 219.379 kn ), naknada za nezapošljavanje invalida za 12/2020 ( 812 kn ), obveze za naknadu za prijevoz za prosinac ( 16.735 kn ) koje dospijevaju 15. siječnja 2021. godine, zatim na obveze za rashode električne energije ( 111 kn), obveze za usluge telefona i pošte ( 1108 kn ), obveze za komunalne usluge ( 536 kn ) koji dospijevaju do 20. siječnja 2021. godine. Preostali iznos od 453 kn odnosi se na obvezu za refundaciju bolovanja od HZZO.

1. **Popis sudskih sporova u tijeku –**  U 2020. godini podnesene su tužbe radi isplate razlike plaće temeljem odredbe čl. III. Izmjena i dopuna Dodatka Sporazuma o osnovici plaće u javnim službama sklopljenog 26. listopada 2011. između Vlade RH i Sindikata javnih službi i arbitražne odluke od 7. prosinca 2011., kojima je ugovoreno povećanje osnovice za izračun plaća u javnim službama za 6% u 2007., 2008., i 2009.

|  |  |  |
| --- | --- | --- |
| 1. | UKUPAN BROJ PRVOSTUPANJSKIH TUŽBI **koje su u tijeku od 01.01.2017. do 29.01.2021.** | 16 |
| 2. | UKUPAN iznos vrijednosti predmeta spora (Vps) za sve gore navedene tužbe. | 91.247,82 |

Datum: 29.01.2021. godine

Voditelj računovodstva: Zakonski predstavnik:

Danijela Zec Ivana Jelinčić Lasić, dipl.psiholog